cyanic-selkie/wikianc huggingface dataset:
Μπάγερν Μονάχου
Οικονομικά και ιδιοκτησιακό
Η Μπάγερν διοικείται κυρίως από πρώην παίκτες του συλλόγου. Η προεδρία του συλλόγου παρέμεινε για ένα διάστημα κενή, μετά την παραίτηση του Ούλι Χένες που ήταν πρόεδρος το διάστημα 1979-2014 και παραιτήθηκε μετά την καταδίκη του για φοροδιαφυγή. Ο Καρλ-Χάινς Ρουμενίγκε είναι ο πρόεδρος του εκτελεστικού συμβουλίου της FC Bayern München AG. Το εποπτικό συμβούλιο των εννέα αποτελείται κυρίως από στελέχη μεγάλων γερμανικών εταιρειών.
Το επαγγελματικό ποδοσφαιρικό τμήμα της Μπάγερν διοικείται από την οργάνωση FC Bayern München AG και λειτουργεί σαν μια ανώνυμη εταιρεία, της οποίας οι μετοχές δεν είναι εισηγμένες στο χρηματιστήριο. Το 75,01% της εταιρείας FC Bayern München AG ανήκει στο σύλλογο, την FC Bayern München e.V. η οποία αποτελεί το ιδρυτικό σωματείο, το 8,33% ανήκει στην εταιρεία αθλητικών ειδών Adidas, ενώ το 8,33% ανήκει στην εταιρεία αυτοκινήτων Audi. Η Adidas απέκτησε μετοχές το 2002 έναντι 77 εκατομμυρίων €. Τα χρήματα διατέθηκαν για τη χρηματοδότηση του Allianz Arena. Το 2009 η Audi κατέβαλε 90 εκατομμύρια € για το μερίδιό της. Το κεφάλαιο χρησιμοποιήθηκε για την αποπληρωμή του δανείου για το Allianz Arena, πιο γρήγορα από ότι είχε αρχικά προγραμματιστεί. Στις αρχές του 2014, η Allianz έγινε η τέταρτη ενδιαφερόμενη της εταιρείας αποκτώντας μερίδιο έναντι 110 εκατομμυρίων €. Τα υπόλοιπα αθλητικά τμήματα της Μπάγερν διοικούνται από τον σύλλογο.
Τρέχουσα σύνθεση
(2ος αρχηγός)
Προπονητές της Μπάγερν
Το 2008, ο Ότμαρ Χίτσφελντ ψηφίστηκε ως ο καλύτερος προπονητής της Μπάγερν. Από το βαυαρικό σύλλογο επίσης έχουν περάσει, εκτός από τον Χίτσφελντ, μεγάλοι προπονητές, όπως ο Ούντο Λάτεκ, ο Φραντς Μπεκενμπάουερ και ο Φέλιξ Μάγκατ. Από το 1968 ως σήμερα, έχουν δουλέψει στην Μπάγερν οι παρακάτω προπονητές:
Πρόσφατα χρόνια
The recent season-by-season performance of the club:
Τμήμα καλαθοσφαίρισης
Το τμήμα καλαθοσφαίρισης της Μπάγερν Μονάχου έχει κατακτήσει πέντε (5) πρωταθλήματα Γερμανίας (1954, 1955, 2014, 2018, 2019) και δύο κύπελλα Γερμανίας (1968, 2018).
Εξωτερικοί σύνδεσμοι
Κατηγορία:Μόναχο Κατηγορία:Ιδρύσεις αθλητικών συλλόγων το 1900 Κατηγορία:Ιδρύσεις ποδοσφαιρικών ομάδων το 1900
Μαίρη της Μεγάλης Βρετανίας
Η Μαρία της Μεγάλης Βρετανίας (1723 – 1772) ήταν κόρη του Γεωργίου Β΄ της Μεγάλης Βρετανίας και της συζύγου του Καρολίνας, καθώς και η σύζυγος του Φρειδερίκου Β΄ της Έσσης-Κάσσελ.
Γεννήθηκε στις 5 Μαρτίου 1723 στην Οικία Λέστερ της περιοχής Ουέστμινστερ του Λονδίνου. Ο πατέρας της ανήλθε στο βρετανικό θρόνο στις 11 Ιουνίου 1727.
Ο γάμος της Μαρίας με τον Φρειδερίκο Β΄ της Έσσης-Κάσσελ αποτέλεσε αντικείμενο διαπραγμάτευσης, ενώ για τη διεξαγωγή του το βρετανικό κοινοβούλιο χορήγησε £40.000.
Παντρεύτηκαν το 1740, χωρίς ωστόσο να καταφέρουν να ευτυχήσουν. Λέγεται ότι ο Φρειδερίκος ήταν βάναυσος και άξεστος. Στα τέλη του 1746 η Μαρία πραγματοποίησε ένα ταξίδι στη Βρετανία, προκειμένου να ξεφύγει από την κακομεταχείριση του συζύγου της. Το ζευγάρι χώρισε το 1754, όταν ο Φρειδερίκος μεταστράφηκε στον Ρωμαιοκαθολικισμό. Μαζί απέκτησαν τέσσερις γιους, από τους οποίους οι τρεις επέζησαν.
Παραπομπές
Κατηγορία:Βρετανίδες πριγκίπισσες
Βατοβάβι-Φιτοβινάνι
Η Βατοβάβι-Φιτοβινάνι (μαλαγασικά: Atsimo-Atsinanana) είναι μια από τις πέντε περιφέρειες της Επαρχίας Φιαναραντσόα, Μαδαγασκάρη. Πρωτεύουσα είναι η Μανακάρα. Έχει έκταση 19.605 τ.χλμ. και πληθυσμό 1.097.700 κατοίκων (2004) με πυκνότητα 56.0 κατοίκων ανά τ.χλμ.
Γεωγραφία
Η Βατοβάβι-Φιτοβινάνι βρίσκεται νοτιοανατολικά της Μαδαγασκάρης και βορειοανατολικά της Φιαναραντσόα. Συνορεύει στα βόρεια με την Ατσινανάνα, στα βορειοδυτικά με την Αμορόνι Μανία, στα νοτιοδυτικά με την Άνω Ματσιάτρα και στα νότια με την Ατσίμο-Ατσινανάνα. Έχει έκταση 19.605 τ.χλμ.
Δήμοι
thumb|right|250px|Οι 23 δήμοι της Φιαναραντσόα
Η Βατοβάβι-Φιτοβινάνι διαιρείται σε 6 δήμους:
11. Ιφαναντιάνα
14. Ικόνγκο
16. Μανακάρα
18. Μαναντζάρι
20. Νόσι Βαρίκα
22. Βοϊπένο
Μεταφορές
Το τοπικό αεροδρόμιο είναι το Αεροδρόμιο της Φιαναραντσόα που βρίσκεται στην Φιαναραντσόα.
Δείτε επίσης
Κατηγορία:Περιφέρειες της Μαδαγασκάρης Κατηγορία:Φιαναραντσόα
Διακήρυξη της Κέρκυρας
thumb|right|200px|Η πρώτη σελίδα της Διακήρυξης της Κέρκυρας Ο όρος Διακήρυξη της Κέρκυρας αναφέρεται στη συμφωνία που συνυπογράφηκε στην Κέρκυρα στις 20 Ιουλίου του 1917, προς το τέλος του Α΄ Παγκόσμιου Πολέμου, από την εξόριστη Κυβέρνηση του Βασιλείου της Σερβίας και τη Γιουγκοσλαβική Επιτροπή εξόριστων πολιτικών ως εκπρόσωπο των Σλοβένων, Κροατών και Σέρβων που ζούσαν στην Αυστροουγγαρία. Η συμφωνία διακήρυσσε τη θέληση των Σέρβων, Σλοβένων και Κροατών να ζήσουν σ' ένα ενιαίο ανεξάρτητο κράτος με βάση την αρχή της αυτοδιάθεσης των λαών. Η Διακήρυξη της Κέρκυρας θεωρείται ιδρυτική διακήρυξη της Γιουγκοσλαβίας, καθώς οδήγησε τη 1 Δεκεμβρίου 1918 στην ίδρυση του Βασιλείου των Σέρβων, Κροατών και Σλοβένων, το οποίο μετονομάστηκε το 1929 σε Βασίλειο της Γιουγκοσλαβίας.
Εξωτερικοί Σύνδεσμοι
* Κατηγορία:Ιστορία της Σλοβενίας Κατηγορία:Συνθήκες της Σερβίας Κατηγορία:Ιστορία της Κροατίας Κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου Κατηγορία:Βασίλειο της Σερβίας Κατηγορία:Ιστορία της Κέρκυρας
Αλαίν Μπαντιού
Ο Αλαίν Μπαντιού (γεννημένος στις 17 Ιανουαρίου 1937) είναι Γάλλος φιλόσοφος της Μαρξιστικής σχολής και καθηγητής στο European Graduate School, πρώην κάτοχος της έδρας της Φιλοσοφίας στην  École Normale Supérieure (ENS). Θεωρείται ως ένας από τους σημαντικότερους εν ζωή στοχαστές και από τους σπουδαιότερους Γάλλους φιλόσοφους της δεκαετίας του '60. Εκτός από αμετανόητος κομμουνιστής είναι και υπέρμαχος του Μαοϊσμού και της Κινέζικης πολιτιστικής επανάστασης, καθώς γοητεύτηκε από τις ιδέες τους. Ο ίδιος έχει ταχθεί υπέρ ενός μη- Σταλινικού Κομμουνισμού και παρότι έχουν σχολιαστεί κατά καιρούς οι ακροαριστερές του απόψεις, αυτό δεν τον εμπόδισε από το να δώσει δεκάδες διαλέξεις σε πολλά μέρη του κόσμου, μεταξύ των οποίων και η Ελλάδα. Συχνά δίνει συνεντεύξεις στον τύπο, όπου εκφράζει την άποψή του για ζητήματα της επικαιρότητας.
Εξωτερικοί σύνδεσμοι
Κατηγορία:Γάλλοι φιλόσοφοι Κατηγορία:Φιλόσοφοι των μαθηματικών Κατηγορία:Φιλόσοφοι του 20ού αιώνα Κατηγορία:Φιλόσοφοι του 21ου αιώνα Κατηγορία:Γάλλοι μαοϊστές Κατηγορία:Μαρξιστές θεωρητικοί
Κάστρο του Μπελκάστρο
Το Κάστρο του Μπελκάστρο (ιταλικά: Castello di Belcastro) είναι Βυζαντινό κάστρο στην Ιταλία στην περιφέρεια της Καλαβρίας και στην κωμόπολη Μπελκάστρο της επαρχίας Βίμπο Βαλέντια. Κατασκευάστηκε, πιθανότατα πριν τον 9ο αιώνα κατά τις Αραβικές επιδρομές, από τους Βυζαντινούς και σήμερα διασώζεται ερειπωμένο στην κορυφή του λόφου Ρούπε.
Αναφέρεται αρχικά με την ονομασία Γενόκαστρο, στην Νοτίσια Γ΄ του αυτοκράτορα Αλέξιου Κομνηνού τον 10ο αιώνα αναφέρεται με την ονομασία Παλαιόκαστρο. Το σημερινό του όνομα το απέκτησε το 1331 Το 896 καταλήφθηκε από τους Άραβες που έδιωξαν τους βυζαντινούς, το 936 το ανακατέλαβαν οι Βυζαντινοί με την βοήθεια των Λομβαρδών έως το 1065 που το κατέλαβαν οι Νορμανδοί. Έπειτα το κάστρο και η γύρω περιοχή αποτέλεσε φέουδο αλλάζοντας πολλούς ιδιοκτήτες. Τον 17ο αιώνα έπαθε ζημιές από σεισμούς και εγκαταλείφθηκε.
Παραπομπές
Κατηγορία:Βυζαντινά κάστρα Κατηγορία:Κάστρα στην Καλαβρία
Κεραύσιο όρος
Το Κεραύσιο όρος είναι μικρός λόφος παρυφάδα του Λύκαιου που βρίσκεται γεωγραφικά στην Ηλεία στα σύνορα με την Αρκαδία.
Στους πρόποδες του σήμερα βρίσκεται χτισμένο το χωριό Θεισόα Ηλείας, η Θεισόα η Λυκόα που διασώζονται ερείπια της και το Κάστρο της Αγίας Ελένης. Στο Κεραύσιο έχει τις πηγές της η Νέδα και ο Λούσιος ενώ στους πρόποδες του περνά ο ποταμός Αλφειός.
Παραπομπές
Κατηγορία:Λόφοι της Ηλείας Κατηγορία:Βουνά της Αρκαδίας
Μαντίνατ Ίσα
δεξιά|μικρογραφία|163x163εσ| Χάρτης του Μπαχρέιν που δείχνει τον δήμο Μαντίνατ Ίσα. Η Μαντίνατ Ίσα (مدينة عيسى, Madīnat ʿĪsā) είναι μια πόλη μεσαίας τάξης που βρίσκεται στο Μπαχρέιν, στο βόρειο κεντρικό τμήμα της χώρας.
Ετυμολογία
Το όνομα Ίσα αναφέρεται στον Ίσα μπιν Σαλμάν Αλ Χαλίφα, τον κυβερνήτη του Μπαχρέιν από το 1961 έως το 1999.
Ιστορία
Η Μαντίνατ Ίσα περιλαμβάνει σε μεγάλο βαθμό νεόκτιστες βίλες και φιλοξενεί πολλά μέλη των μορφωμένων μεσαίων τάξεων του Μπαχρέιν. Στις εκλογές του 2002 ήταν μια από τις λίγες περιοχές του Μπαχρέιν που δεν εκπροσωπήθηκε εξ ολοκλήρου από έναν ισλαμιστή ή δεξιό βουλευτή, με τον Αμπντνάμπι Σαλμάν του πρώην κομμουνιστικού Δημοκρατικού Μπλοκ να κερδίζει την έδρα. Στις εκλογές του 2006, η πρώην ακαδημαϊκός του Χάρβαρντ, Δρ. Μουνίρα Φάχρο της Εθνικής Ένωσης Δημοκρατικής Δράσης έχασε σε αμφιλεγόμενες συνθήκες από τον Σουνίτη Ισλαμιστή, Δρ. Σάλαχ Άλι της Ισλαμικής Ένωσης Αλ Μένμπαρ.
Ήταν ένας από τους δώδεκα δήμους του Μπαχρέιν μετά τον διαχωρισμό του από τον δήμο Αλ Μιντάκα αλ Ουούστα το 1988 και τώρα είναι μέλος του Κεντρικού Κυβερνείου.
Αξιοσημείωτες τοποθεσίες
Η Μαντίνατ Ίσα φημίζεται για το παραδοσιακό παζάρι. Σ στεγάζει επίσης τα περισσότερα από τα ιδιωτικά σχολεία στο Μπαχρέιν, με το Ινδικό Σχολείο, το Νέο Ινδικό Σχολείο, την Πακιστανική Σχολή Ούρντου, την Σχολή Ιερής Καρδιάς, το Εθνικό Σχολείο Ιμπν Χουλντόν, το Πακιστανικό Σχολείο, το Σχολείο Μπαγιάν του Μπαχρέιν, το Διεθνές Σχολείο Νασίμ και τη Σχολή Αγίου Χριστόφορου, συγκεντρώθηκαν σε μια μικρή ζώνη που περιλαμβάνει επίσης την πανεπιστημιούπολη Μαντίνατ Ίσα του Πανεπιστημίου του Μπαχρέιν. Η Εθνική Σχολή Οδηγών και η Διεύθυνση Οδικής Κυκλοφορίας έχουν την έδρα τους στην Μαντίνατ Ίσα. Άλλα γραφεία περιλαμβάνουν το Υπουργείο Παιδείας και το Υπουργείο Πληροφοριών, το οποίο περιλαμβάνει το ραδιοφωνικό σταθμό & τηλεοπτικό σταθμό του Μπαχρέιν. Εκτός από το παζάρι το κύριο ορόσημο είναι το Εθνικό Στάδιο του Μπαχρέιν. Το νέο Πολυτεχνείο του Μπαχρέιν άνοιξε επίσης στην περιοχή του παλιού Πανεπιστημίου του Μπαχρέιν.
Πυρκαγιά στην Αγορά της Μαντίνατ Ίσα
Ο Πρωθυπουργός του Μπαχρέιν, Χαλίφα μπιν Σαλμάν Αλ Χαλίφα, διέταξε αστυνομική έρευνα για να ερευνηθεί το περιστατικό.
Αξιοσημείωτοι κάτοικοι
Η τραγουδίστρια από τη Σαουδική Αραβία, Ράσεντ Αλ Μάζεντ, ο κιθαρίστας από το Μπαχρέιν Χαλίντ Αλ Ταουάντι και ο ντράμερ των Brothers Band (فرقة الأخوة) ντράμερ, Ουάζι Χάσαν ζουν στη Μαντίτατ Ίσα.
Παραπομπές
Κατηγορία:Μαντίνατ Ίσα Κατηγορία:Οικισμοί στο Μπαχρέιν
Πρόδρομος Μεραβίδης
Ο Πρόδρομος Μεραβίδης (1912 - 10 Αυγούστου 1981) ήταν πρωτοπόρος του ελληνικού κινηματογράφου, μοντέρ και οπερατέρ. Γύρισε την πρώτη ομιλούσα ελληνική ταινία "Νύχτα χωρίς ξημέρωμα" και οργάνωσε το πρώτο εμφανιστήριο έγχρωμου κινηματογράφου.
Βιογραφία
Γεννήθηκε στην Κωνσταντινούπολη το 1912. Το 1933 γύρισε την ταινία Ο Βόλος και το Πήλιον και το 1936 ο ίδιος παρουσίασε στο Σινεάκ τα πρώτα ομιλούντα επίκαιρα.
Την περίοδο 1945-50 γύρισε σε ολόκληρη την Ελλάδα ταινίες σε φιλμ 16 χιλιοστών για λογαριασμό της «Ελληνικής Πολεμικής Περίθαλψης», η οποία χρηματοδότησε την ανασυγκρότηση της υπαίθρου. Η ταινία του μικρού μήκους Κως, ήταν η πρώτη έγχρωμη ελληνική ταινία (1949-50).
Το 1979 τιμήθηκε με αναμνηστικό μετάλλιο από το Φεστιβάλ Κινηματογράφου της Θεσσαλονίκης.
Πέθανε σε ηλικία 69 ετών στις 10 Αυγούστου 1981 και κηδεύτηκε την μεθεπομένη από τον ιερό ναό Αγίων Κωνσταντίνου και Ελένης, στο Νεκροταφείο Ζωγράφου.
Παραπομπές
Κατηγορία:Έλληνες παραγωγοί ταινιών Κατηγορία:Έλληνες μοντέρ Κατηγορία:Έλληνες κινηματογραφιστές Κατηγορία:Κινηματογράφος στην Ελλάδα
Πέστανι
Το Πέστανι είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Δημογραφία
Οι εθνοτικές ομάδες του χωριού περιλαμβάνουν:
Παραπομπές
Κατηγορία:Χωριά Δήμου Οχρίδας Κατηγορία:Χωριά της Βόρειας Μακεδονίας
Άλφρεντ Μολίνα
Τα πρώτα χρόνια
Ο Μολίνα γεννήθηκε στο Πάντινγκτον του Λονδίνου. Ο πατέρας του ονομαζόταν Εστεμπάν Μολίνα και ήταν Ισπανός μετανάστης από τη Μαδριτη που είχε μεταναστεύσει στην Αγγλία το 1939 και εργαζόταν ως σερβιτόρος και οδηγός. Η μητέρα του Τζοβάννα (το γένος Μπονέλλι) ήταν Ιταλίδα που είχε μεταναστεύσει στη Βρετανία μεταπολεμικά και καθάριζε δωμάτια σε ένα ξενοδοχείο, εργαζόμενη και ως μαγείρισσα. Ο Άλφρεντ μεγάλωσε σε μια συνοικία μεταναστών στο Νότιν Χιλ και απεφάσισε να γίνει ηθοποιός όταν είδε την ταινία Σπάρτακος σε ηλικία εννέα ετών, οπότε μαθήτευσε στη Μουσική και Δραματική Σχολή Γκύλντχωλ.
Σταδιοδρομία
Ο Άλφρεντ Μολίνα εμφανίσθηκε μαζί με τον Λέοναρντ Ρόσιτερ στην κωμική τηλεοπτική σειρά The Losers το 1978). Στον κινηματογράφο η πρώτη του εμφάνιση ήταν σε έναν μικρό ρόλο στην ταινία Ο Ιντιάνα Τζόουνς και οι κυνηγοί της Χαμένης Κιβωτού (1981). Εκεί έπαιζε τον άτυχο οδηγό του κεντρικού ήρωα, τον Σατίπο, στην εναρκτήρια σκηνή. Ωστόσο έγινε γνωστός με την ταινία Φιλιά από το Λίβερπουλ (1985), που ακολουθήθηκε με έναν πρωταγωνιστικό ρόλο στο έργο Prick Up Your Ears (1987).
Παραπομπές
Κατηγορία:Άγγλοι ηθοποιοί
Χιουμά Σαχ Σουλτάνα
Η Τελί Χασεκί Χιουμασάχ Σουλτάν (Οθ. Τούρκικα:ھما شاہ سلطان) (Τούρκικα: Telli Haseki Hümaşah Sultan, 1634 - 1672) ήταν μια από τις Χασεκί Σουλτάν, η όγδοοη και η νόμιμη σύζυγος του σουλτάνου Ιμπραήμ Α΄ της Οθωμανικής Αυτοκρατορίας.
Ο Ιμπραήμ την παντρεύτηκε όπως και ο Σουλεϊμάν Α΄ ο Μεγαλοπρεπής που παντρεύτηκε την Χουρέμ Σουλτάν.
Η Χιουμασάχ Σουλτάν ήταν μία από τις εκπροσώπους του Σουλτανάτου των Γυναικών. Ο πλήρης τίτλος ήταν: Devletlu İsmetlu Telli Haseki Hümaşah Sultan Aliyyetü'ş-Şân Hazretleri
Βιογραφία
Γεννήθηκε το 1634 στην Κιρκασία. Η Χιουμασάχ ήταν η αγαπημένη σύζυγος του Ιμπραήμ Α'. Τον Δεκέμβρη του 1647 ο Ιμπραήμ Α΄ την παντρεύτηκε νόμιμα στην Κωνσταντινούπολη. Μετά τον γάμο της έγινε γνωστή ως "Τελί Χατούν" λόγω των ασημί και χρυσών κλωστών (tels) που χρησιμοποιούνται παραδοσιακά για να στολίζουν τα μαλλιά της νύφης. Ο συμβατικός γάμος του Ιμπραήμ Α΄ και της Χιουμασάχ Σουλτάν εορτάστηκε σε μία μεγαλοπρεπή τελετή. Παρ' όλα αυτά δεν είναι γνωστό σίγουρα αν την ελευθέρωσε πρώτα, καθώς ήταν σκλάβα, ή αν την παντρεύτηκε ενώ ήταν σκλάβα.
Ο γάμος του Σουλτάν Ιμπραήμ Χαν και της Χασεκί Χιουμασάχ Σουλτάν περιγράφεται από τον ιστορικό Μουσταφά Ναιμά:
"Η νύφη σε μια καλά διατεταγμένη πομπή πήγε από τους κήπους του Νταβούντ πασά στο αυτοκρατορικό παλάτι. Η τελετή έγινε από τον επικεφαλής Μαύρο ευνούχο που ενεργεί ως πληρεξούσιος για τη νύφη και τον μεγάλο βεζίρη που ενεργεί ως πληρεξούσιος του Σουλτάνου. Ρόμπες τιμής παραχωρήθηκαν στους βεζίρηδες και στους ουλεμάδες και άλλοι έλαβαν τιμητικές διακρίσεις σύμφωνα με το έθιμο."
Μετά τον γάμο ο Ιμπραήμ της έδωσε το θησαυροφυλάκιο της Αιγύπτου ως προίκα και διέταξε το παλάτι να της δοθούν χαλιά και γούνες. Ο Ιμπραήμ υπέβαλε τις αδελφές του, Αϊσέ Σουλτάν, Φατμά Σουλτάν, Χανζαντέ Σουλτάν, καθώς και την ανιψιά του Καγιά Σουλτάν στην ταπείνωση της υποταγής στις παλλακίδες του. Τους πήρε τα εδάφη και τα κοσμήματα τους και τις έκανε να υπηρετούν την Χιουμασάχ, στέκοντας σε στάση προσοχής σαν υπηρέτες καθώς έτρωγε και κρατώντας το σαπούνι, την λεκάνη και την κανάτα με το νερό με τα οποία έπλενε τα χέρια της.
Σημασία ονόματος
Χιουμά σημαίνει "κορίτσι/γυναίκα" και Σαχ σημαίνει "βασιλιάς". Σύμφωνα με μία άλλη πηγή μετονομάστηκε σε Σαχ Σουλτάν μετά τον γάμο της.
Πηγές
Κατηγορία:Σουλτάνες της Οθωμανικής Αυτοκρατορίας Κατηγορία:Οθωμανοί
Θεώρημα μεταφοράς Ρέινολντς
Το θεώρημα μεταφοράς Ρέινολντς είναι ένα θεμελιώδες θεώρημα το οποίο χρησιμοποιείται στην τυποποίηση των βασικών νόμων διατήρησης μάζας, ορμής και ενέργειας στη ρευστοδυναμική. Το θεώρημα πήρε την ονομασία προς τιμήν του Όσμπορν Ρέινολντς (1842–1912), ιδιαίτερα γνωστός για τη συμβολή του στην ρευστοδυναμική με τον προσδιορισμό του αριθμού Ρέινολντς.
Το θεώρημα αναφέρεται σε οποιαδήποτε εκτατική μεταβλητή, \textbf{J}, ενός ρευστού μέσα σε έναν όγκο ελέγχου. Το θεώρημα μεταφοράς Ρέινολντς δηλώνει ότι ο ρυθμός μεταβολής μιας εκτατικής μεταβλητής \textbf{J} ενός συστήματος, είναι ίσος με τον χρονικό ρυθμό μεταβολής της μεταβλητής \textbf{J} μέσα στον όγκο ελέγχου, συν την συνολική εκροή της μεταβλητής αυτής από την επιφάνεια ελέγχου.
Η ακόλουθη απόδειξη του θεωρήματος παρουσιάζεται σύμφωνα με τις αποδείξεις των Gidaspow και Aris. Λαμβάνουμε ισορροπίες σε μια αυθαίρετη ποσότητα F(t) η οποία μεταβάλλεται με τον χρόνο. Στον τρισδιάστατο ευκλείδειο χώρο ορίζουμε την μεταβλητή ανά μονάδα όγκου, όπου t είναι ο χρόνος και \textbf{x} είναι το διάνυσμα θέσης έτσι ώστε
Οι συναρτήσεις x,y,z λαμβάνονται ως μονότιμες και τουλάχιστον δις διαφορίσιμες. Υποθέτουμε ότι οι μετασχηματισμοί είναι ένας προς ένα ούτως ώστε οι αντίστροφοι μετασχηματισμοί να υπάρχουν και να είναι τουλάχιστον δις διαφορίσιμοι. Συνεπώς,
frame|right|Εξέλιξη συστήματος σταθερής μάζας
Οι συναρτήσεις \textbf{x} και είναι αντίστροφες. Οι ταχύτητες ροής ή "σωματιδιακές ταχύτητες" για το συνεχές ως εκ τούτου ορίζονται
Η διαφόριση της εξίσωσης της αυθαίρετης ποσότητας, F(t), μπορεί να γίνει αλλάζοντας τα όρια ολοκλήρωσης από έναν αυθαίρετο όγκο V(t) σε έναν σταθερό μη κινούμενο αρχικό όγκο V^0. Για να γίνει η αλλαγή των ορίων ολοκλήρωσης η χρήση της Ιακωβιανής ορίζουσας J από τον προχωρημένο λογισμό είναι απαραίτητη, η οποία εκφράζει μία τοπική σχέση μεταξύ σημείων στη διάταξη V(t) και αντίστοιχων σημείων στη διάταξη V^0. Η χρήση της Ιακωβιανής ορίζουσας έχει ως αποτέλεσμα
Άρα η διαφόριση της F(t) δίνει
όπου
Διαφόριση της Ιακωβιανής ορίζουσας
Για το στοιχείο της πρώτης στήλης έχουμε
Για τον υπολογισμό του δεν πρέπει να ξεχνάμε ότι
Άρα
Για την ποσότητα λαμβάνουμε το άθροισμα τριών οριζουσών. Το πρώτο είναι
Η δεύτερη ορίζουσα της εξίσωσης που πολλαπλασιάζεται με τον όρο είναι απλά μηδενική διότι περιέχει δύο πανομοιότυπες στήλες. Παρομοίως, διαφορίζοντας την δεύτερη και τρίτη στήλη λαμβάνουμε
ή αλλιώς τον σχετικό ρυθμό διαστολής (είναι συνάρτηση της απόκλισης της ταχύτητας) ο οποίος είναι ανεξάρτητος του συστήματος αναφοράς. Επομένως, λαμβάνουμε
Εφαρμόζοντας τον κανόνα της αλυσίδας λαμβάνουμε την παράγωγο
Άρα, χρησιμοποώντας την εξίσωση της παραγώγου της F(t) και τη γενικευμένη υλική παράγωγο το θεώρημα μεταφοράς Reynolds παίρνει τη μορφή
Αναφορές
Κατηγορία:Δυναμική ρευστών Κατηγορία:Μηχανική συνεχούς μέσου
Σύνοδος της Εφέσου (αποσαφήνιση)
Η Σύνοδος της Εφέσου μπορεί να αναφέρεται:
Ξαφνικά μπαμπάς
Ξαφνικά μπαμπάς (Ισπανικά: Soltero con hijas, Μετάφραση: Ελεύθερος με κόρες) είναι τηλενουβέλα μεξικάνικης παραγωγής του 2019.
Πρωταγωνιστούν Βανέσα Γκουσμάν, Γκαμπριέλ Σότο, Πάμπλο Μοντέρο και Ιρίνα Μπάεβα.
Υπόθεση
Ο Νίκολας είναι ένας ανύπανδρος και ανέμελος άντρας του οποίου η ζωή αλλάζει όταν πρέπει να φροντίσει τις τρεις ορφανές ανιψιές του. Λαμβάνει βοήθεια από τη γειτονισσά του Βικτόρια, την οποία απροσδόκητα, ερωτεύεται. Το μεγαλύτερο εμπόδιο του θα είναι ο πατέρας της Βικτόρια, ο οποίος θα προσπαθήσει να διαλύσει τη σχέση τους.
Κάστ
Γκεστ εμφανίσεις
Βραβεία
Η Τηλενουβέλα βραβεύτηκε με τα εξής βραβεία:
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Θεισόα η Κυνουριακή
Η Θεισόα η Κυνουριακή ή του Μαινάλου  ήταν αρχαία Αρκαδική πολίχνη, ονομάζεται έτσι σε αντιδιαστολή με την Θεισόα ή Λυκόα που βρισκόταν στο Λύκαιο όρος. Η θέση της έχει ταυτιστή με την τοποθεσία Καρκαλού κοντά στην Δημητσάνα όπου έχουν ανεβρεθεί ερείπια. Κατά τον Παυσανία που την αναφέρει στα "Αρκαδικά" του, βρισκόταν στον δρόμο μετά την Τεύθις. Βρισκόταν στο όρος Μαίναλο στους πρόποδες του οποίου περνά ο Λούσιος όπου οι νύμφες έλουσαν τον νεογέννητο Δία, από την νύμφη Θεισόα πήρε και το όνομα της.
Παραπομπές
Κατηγορία:Πόλεις της αρχαίας Αρκαδίας
Θεμιστώ (αποσαφήνιση)
Το όνομα Θεμιστώ μπορεί να αναφέρεται στα παρακάτω:
Πλάκιε
Το Πλάκιε είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Δημογραφία
Σύμφωνα με την απογραφή του 2002, το χωριό είχε πληθυσμό 4 κατοίκους.
Παραπομπές
Κατηγορία:Χωριά Δήμου Οχρίδας Κατηγορία:Χωριά της Βόρειας Μακεδονίας
Ρότζερ Μπέικον
Ο Ρότζερ Μπέικον (Roger Bacon, γνωστός στα ελληνικά και ως Ρογήρος Βάκων, 1219/1220 - 1292) ήταν σχολαστικός θεολόγος και φιλόσοφος του Μεσαίωνα, αποκληθείς για την πολυμάθειά του Doctor Mirabilis (θαυμαστός δάσκαλος).
Βιογραφία
Γεννήθηκε στο Ίλτσεστερ κοντά στο Μπρίστολ, σπούδασε στην Οξφόρδη και κατόπιν στο Παρίσι, και επέστρεψε στην Οξφόρδη για να διδάξει. Κατατάχθηκε στο τάγμα των Φραγκισκανών, κατέκρινε τις καταχρήσεις του κλήρου και των μοναχών και ζήτησε μεταρρυθμίσεις. Έτσι δημιούργησε εχθρούς, οι οποίοι κατήγγειλαν τις απόψεις του ως αιρετικές και τα επιστημονικά του πειράματα ως μαγεία. Του απαγορεύτηκε να διδάσκει και εξορίστηκε.
Το 1265 έγινε πάπας ο Κλήμης Δ΄, ο οποίος γνώριζε και εκτιμούσε τον Μπέικον. Μέχρι το 1268, με την ενθάρρυνση και προστασία του πάπα, ο Μπέικον, που είχε ανακληθεί εν τω μεταξύ στην Οξφόρδη, έγραψε το σπουδαιότερο έργο του, το Opus majus.
Μετά τον θάνατο του Κλήμη Δ΄ ακολούθησε νέα καταδρομή, τα έργα του απαγορεύτηκαν και διατάχθηκε ν’ αποσυρθεί σε μοναστήρι, όπου έμεινε σχεδόν ως τον θάνατό του.
Διδασκαλία
Ο Μπέικον δίδασκε την αποδέσμευση από τις αυθεντίες και την αναζήτηση της αλήθειας με την έρευνα. Θαύμαζε τον Αριστοτέλη, διατηρώντας όμως ανεξαρτησία γνώμης. Θεωρούσε τα μαθηματικά ως την βάση των επιστημών και την εμπειρία ως αναγκαία προϋπόθεση κάθε γνώσης, κάτι που τον κατατάσσει στους προδρόμους της σύγχρονης επιστημονικής μεθόδου. Διέκρινε δε την εμπειρία σε εμπειρία των αισθήσεων (εξωτερική) και σε εσωτερική (πνευματική) εμπειρία. Η εξωτερική ήταν απαραίτητη για την ανάπτυξη των επιστημών. Η δεύτερη, η πνευματική εμπειρία, ήταν η προϋπόθεση της ανόδου των βαθμίδων της αντίληψης των υπεραισθητών. Ο ανερχόμενος μέχρι τέλους την κλίμακα αυτή θα έφτανε στη ενόραση του θείου.
Ο Μπέικον ασχολήθηκε με όλους τους τομείς της γνώσης. Επιδόθηκε στην αστρονομία, γλωσσολογία, αλχημεία, ιδιαίτερα στην οπτική, διόρθωσε το Ιουλιανό ημερολόγιο και σε αυτόν αποδίδονται οι εφευρέσεις του μεγεθυντικού φακού και του θερμομέτρου. Στην επιστολή του De secretis operibus οραματίζεται αυτοκίνητα και αεροπλάνα.
Έργα
Στον Μπέικον αποδίδονται διάφορα ακόμη έργα, μεταξύ των οποίων :
Εξωτερικοί σύνδεσμοι
Κατηγορία:Βρετανοί θεολόγοι Κατηγορία:Βρετανοί φιλόσοφοι Κατηγορία:Εμπειριστές Κατηγορία:Σχολαστικοί φιλόσοφοι Κατηγορία:Φιλόσοφοι της επιστήμης Κατηγορία:Φιλόσοφοι του 13ου αιώνα Κατηγορία:Φραγκισκανοί μοναχοί Κατηγορία:Φυσικοί φιλόσοφοι
Σπίτι της Ευρωπαϊκής Ιστορίας
Το Σπίτι της Ευρωπαϊκής Ιστορίας αποτελεί πρωτοβουλία του Ευρωπαϊκού Κοινοβουλίου. Πολιτιστικός φορέας και μουσείο, το Σπίτι της Ευρωπαϊκής Ιστορίας αποσκοπεί να συνδράμει στην καλύτερη κατανόηση της ευρωπαϊκής ιστορίας και ενοποίησης με όλα τα διαθέσιμα μέσα: μία μόνιμη έκθεση, περιοδικές και περιοδεύουσες εκθέσεις, συλλογή αντικειμένων και εγγράφων που αντικατοπτρίζουν την ευρωπαϊκή ιστορία, εκπαιδευτικά προγράμματα, πολιτιστικές εκδηλώσεις και δημοσιεύματα, καθώς και ευρύ φάσμα πληροφοριών παρεχομένων μέσω διαδικτύου. Το Σπίτι της Ευρωπαϊκής Ιστορίας βρίσκεται στις Βρυξέλλες, κοντά στα ευρωπαϊκά θεσμικά όργανα.
Σύλληψη του έργου
Η ιδέα για τη δημιουργία του Σπιτιού της Ευρωπαϊκής Ιστορίας προτάθηκε στις 13 Φεβρουαρίου 2007 από τον Hans-Gert Pöttering, στο πλαίσιο της εναρκτήριας ομιλίας του ως προέδρου του Ευρωπαϊκού Κοινοβουλίου. Ένας από τους κύριους στόχους του Σπιτιού της Ευρωπαϊκής Ιστορίας είναι «να βοηθήσει τους Ευρωπαίους κάθε γενιάς να εμβαθύνουν τις γνώσεις τους για την ιστορία τους και να συμβάλει έτσι στην καλύτερη κατανόηση της εξέλιξης της Ευρώπης τόσο στο παρόν όσο και στο μέλλον». Τον Οκτώβριο του 2008, επιτροπή εμπειρογνώμων με επικεφαλής τον καθηγητή de:Hans Walter Hütter, διευθυντή του Σπιτιού της Ιστορίας της Ομοσπονδιακής Δημοκρατίας της Γερμανίας, υπέβαλε έκθεση με τίτλο «Βασικοί προσανατολισμοί του Σπιτιού της Ευρωπαϊκής Ιστορίας», η οποία ορίζει τη γενική ιδέα και το περιεχόμενο και περιγράφει τη θεσμική δομή του έργου.
Τον Ιούνιο του 2009, το Προεδρείο του Κοινοβουλίου αποφάσισε να διαθέσει την πρώην οδοντιατρική κλινική Eastman στο μελλοντικό μουσείο και ένα μήνα αργότερα προκήρυξε διεθνή αρχιτεκτονικό διαγωνισμό. Στις 31 Μαρτίου 2011 ανατέθηκε στη νικητήρια ομάδα [Chaix & Morel et associés (FR), JSWD Architekten (DE) και TPF (BE)] η ανακαίνιση και επέκταση του κτιρίου. Με την υποστήριξη της Επιστημονικής Επιτροπής, στην οποία συμμετέχουν διεθνώς αναγνωρισμένοι ειδικοί επιστήμονες υπό την προεδρία τότε του καθηγητή pl:Włodzimierz Borodziej, συγκροτήθηκε εντός της Γενικής Διεύθυνσης Επικοινωνίας του Ευρωπαϊκού Κοινοβουλίου διεπιστημονική ομάδα με επικεφαλής την ιστορικό και μουσειογράφο Taja Vovk van Gaal, προκειμένου να προετοιμάσει το περιεχόμενο των εκθέσεων και να οργανώσει τη διάρθρωση του μελλοντικού ιδρύματος.
Περιεχόμενο
Η μόνιμη έκθεση, εκτεινόμενη σε σχεδόν 4.000 m2, αποτελεί το επίκεντρο του Σπιτιού της Ευρωπαϊκής Ιστορίας. Με αντικείμενα και άλλα τεκμήρια κάθε είδους, προσφέρει ένα ταξίδι στην ιστορία της Ευρώπης, κυρίως του 20ου αιώνα, με αναδρομή στις εξελίξεις και στα γεγονότα παλαιοτέρων περιόδων που παρουσιάζουν ιδιαίτερη σημασία για όλη την ήπειρο. Στο πλαίσιο αυτό, η ιστορία της ευρωπαϊκής ενοποίησης παρουσιάζεται σε όλη της τη μοναδικότητα και πολυπλοκότητα.
Το πρόγραμμα του μουσείου περιλαμβάνει επίσης μία ετήσια προσωρινή έκθεση, η οποία συμπληρώνει ή επεκτείνει τα θέματα και τις περιόδους που πραγματεύεται η μόνιμη έκθεση. Αυτό επιτρέπει τη διοργάνωση διαφορετικών ή καινοτόμων τύπων εκθέσεων και την παρουσίαση ποικίλου περιεχομένου, με τρόπους που είναι ελκυστικοί για διαφορετικά είδη κοινού. Όπως και στην περίπτωση της μόνιμης έκθεσης, αυτές οι προσωρινές εκθέσεις ακολουθούν μια διακρατική και διεπιστημονική προσέγγιση. Το υλικό τους διατίθεται σε τέσσερις γλώσσες (αγγλικά, γαλλικά, γερμανικά, ολλανδικά). Οι προσωρινές εκθέσεις που έχουν διοργανωθεί μέχρι σήμερα είναι οι εξής:
•           Ανήσυχα νιάτα: 1 Μαρτίου 2019 - 29 Φεβρουαρίου 2020
•           Fake for Real: 1 Οκτωβρίου 2020 - 1 Ιανουαρίου 2022
•           Αυτά που πετάμε: 18 Φεβρουαρίου 2023 - 14 Ιανουαρίου 2024
Στο πλαίσιο της αποστολής του μουσείου να είναι προσβάσιμο σε ακροατήρια από ολόκληρη την ήπειρο και να παρέχει νέα μέσα για τη διάδοση της διακρατικής ιστορίας, έχει δρομολογηθεί μια σειρά ψηφιακών προϊόντων:
•           Επιγραμμική συλλογή
•           Εικονική περιήγηση
•           Expo 58 (θα ξεκινήσει στα τέλη του 2023)
•           Ζωντανή αναμετάδοση διαδραστικών εκδηλώσεων και διαλέξεων
Το Σπίτι της Ευρωπαϊκής Ιστορίας επικεντρώνεται στους επισκέπτες, είναι ανοιχτό επτά μέρες τη βδομάδα και είναι προσβάσιμο σε όλους, σύμφωνα με την πολιτική του Κοινοβουλίου για την προσβασιμότητα. Η είσοδος είναι δωρεάν. Μια διαδραστική ταμπλέτα παρέχει το μουσειακό περιεχόμενο σε 24 γλώσσες, ενώ είναι διαθέσιμες ξεναγήσεις στα γαλλικά, στα ολλανδικά, στα γερμανικά και στα αγγλικά. Έχουν δημιουργηθεί ειδικά τμήματα και διαδρομές για μικρά παιδιά και οικογένειες.
Έδρα
Το κτίριο Eastman, στέγαζε αρχικά οδοντιατρική κλινική και έλαβε το όνομά του από τον George Eastman, τον Αμερικανό ευεργέτη και εφευρέτη της φωτογραφικής μηχανής Kodak. Οι πλουσιοπάροχες δωρεές του οδήγησαν στη δημιουργία οδοντιατρικών κέντρων για τη δωρεάν οδοντιατρική περίθαλψη φτωχών παιδιών στη Νέα Υόρκη, στο Λονδίνο, στη Ρώμη, στο Παρίσι, στις υξέλλες και στη Στοκχόλμη.
Το 1933, το Ίδρυμα Eastman πρότεινε στον Ελβετό αρχιτέκτονα Michel Polak, γνωστό για την Art Deco δουλειά του, κυρίως για το ονομαστό Résidence Palace στις Βρυξέλλες, να σχεδιάσει το νέο κτίριο Το κτίριο εγκαινιάστηκε το 1935 και παρουσιάζει ενδιαφέρον τόσο ως κατασκευή όσο και για τα Art Deco στοιχεία του. Τον χώρο που ήταν κάποτε η αίθουσα αναμονής των παιδιών στολίζουν τοιχογραφίες του Camille Barthélémy, με σκηνές από τους μύθους του La Fontaine. Το πάρκο Léopold και τα ιστορικά κτίρια τα οποία περιλαμβάνει, όπως το Ίδρυμα Pasteur και η Βιβλιοθήκη Solvay, χαρακτηρίστηκαν διατηρητέα το 1976, όχι όμως και το κτίριο Eastman. Η οδοντιατρική κλινική έπαψε να λειτουργεί και, αργότερα, στη δεκαετία του 1980, το κτίριο μετατράπηκε σε κτίριο γραφείων των ευρωπαϊκών θεσμικών οργάνων.
Έξοδα και χρηματοδότηση
Φάση ανάπτυξης 2011-2015: 31 εκατ. ευρώ για την ανακαίνιση και επέκταση του κτιρίου, 21,4 εκατ. ευρώ για τη μόνιμη και την πρώτη προσωρινή έκθεση (15,4 εκατ. ευρώ για διαρρύθμιση των εκθεσιακών και άλλων χώρων, 6 εκατ. ευρώ για την πολυγλωσσία) και 3,75 εκατ. ευρώ για τη συγκρότηση της συλλογής.
Το Ευρωπαϊκό Κοινοβούλιο, επωμίσθηκε το κόστος ανάπτυξης αλλά οι λειτουργικές δαπάνες συγχρηματοδοτούνται από την Ευρωπαϊκή Επιτροπή.
Υλοποίηση και διαχείριση του έργου
Το Σπίτι της Ευρωπαϊκής Ιστορίας δημιουργήθηκε με πρωτοβουλία του Ευρωπαϊκού Κοινοβουλίου. Η υλοποίηση του έργου υποστηρίζεται από διάφορα όργανα. Το Διοικητικό Συμβούλιο, του οποίου ηγείται ο πρώην Πρόεδρος του Ευρωπαϊκού Κοινοβουλίου Hans-Gert Pöttering, επιβλέπει τη γενική διαχείριση του έργου. Στις τάξεις του συγκαταλέγονται υψηλόβαθμοι πολιτικοί από ορισμένα ευρωπαϊκά θεσμικά όργανα και από τις αρχές των Βρυξελλών. Σ’ αυτό εκπροσωπούνται οι κύριες πολιτικές πεποιθήσεις και τα βασικά όργανα του Ευρωπαϊκού Κοινοβουλίου. Τα μέλη του Διοικητικού Συμβουλίου είναι: Hans-Gert Pöttering, Miguel Angel Martinez Martinez, Pedro Silva Pereira, Michal Šimečka, Mariya Gabriel, Etienne Davignon, Prof. Hans-Walter Hütter, Gérard Onesta, Rudi Vervoort, Diana Wallis, Pierluigi Castagnetti, Sabine Verheyen, Johan Van Overttveldt, Harald Rømer, Klaus Welle και Domènec Ruis Deveza.
Η Επιστημονική Επιτροπή παρακολουθεί την υλοποίηση του έργου και έχει συμβουλευτικό ρόλο σχετικά με θέματα ιστορικής και μουσειολογικής φύσεως. Πρόεδρός της είναι ο Καθηγητής Oliver Rathkolb. Τα μέλη της επιτροπής είναι ιστορικοί ή επαγγελματίες διεθνώς σημαντικών μουσείων. Είναι οι εξής: Prof. Oliver Rathkolb, Basil Kerski, Prof. John Erik Fossum, Prof. Constantin Iordachi, Emmanuelle Loyer, Prof. Sharon Macdonald, Daniela Preda, Dr. Kaja Sirok, Prof. Luuk Van Middelaar, Daniele Wagener, Prof. Andreas Wirsching, Prof. Matti Klinge, Anita Meinarte, Prof. Hélène Miard-Delacroix, Prof. Maria Schmidt, Dr. Anastasia Filippoupoliti, Prof. Louis Godart, Prof. Luisa Passerini, Prof. Wolfgang Schmale, Dr. Dietmar Preißler και Prof. Steven Van Hecke.
Εξωτερικοί σύνδεσμοι
Επίσημη ιστοσελίδα
Εικονική περιήγηση
Επιγραμμική συλλογή
Λήδα (αποσαφήνιση)
Το αρχαιοελληνικό όνομα Λήδα (< λυδικά lada «γυναίκα, σύζυγος») μπορεί να αναφέρεται στα παρακάτω:
Πατριάρχης Χρύσανθος
Ο Χρύσανθος (Μανωλέας) ήταν Οικουμενικός Πατριάρχης την περίοδο 1824-1826.
Η ζωή του
Διετέλεσε Μητροπολίτης Καισαρείας. Στις 8 Φεβρουαρίου 1799 εξελέγη Μητροπολίτης Βεροίας και τέλος στις 13 Ιουλίου 1811 Μητροπολίτης Σερρών. Ήταν μέλος της Φιλικής Εταιρίας, αλλά κρατώντας τις απαραίτητες ισορροπίες κατόρθωσε να γλιτώσει τις Σέρρες από τη γενική σφαγή που είχε διαταχθεί μετά το ξέσπασμα της Επανάστασης, στις 8 Μαΐου 1821. Μετά τον θάνατο του Πατριάρχη Ευγενίου Β΄ το 1822 προτάθηκε ως υποψήφιος για να τον διαδεχτεί, αλλά ο Δέρκων Ιερεμίας απέρριψε την υποψηφιότητά του, επειδή «ήταν Βούλγαρος». Κατόπιν θεωρούνταν αρχηγός της συνοδικής αντιπολίτευσης.
Πατριαρχία
Τελικά εξελέγη Πατριάρχης Κωνσταντινουπόλεως στις 9 Ιουλίου του 1824, μετά την καθαίρεση του προκατόχου του, Άνθιμου. Δείχνοντας εκδικητικότητα, καθαίρεσε και εξόρισε τον Δέρκων Ιερεμία, ο οποίος είχε αντιταχθεί στην εκλογή του. Στην διαμάχη αυτή, η πλευρά του Χρυσάνθου υποστήριζε ότι ο Ιερεμίας είχε καταληστεύσει χρήματα του Κοινού και της Εκκλησίας, καθώς στο χρηματοκιβώτιό του είχαν βρεθεί 300.000 γρόσια, ενώ η πλευρά του Ιερεμία ότι η εμπάθεια του νέου Πατριάρχη σήμαινε έμμεση παραδοχή των κατηγοριών περί βουλγαρικότητάς του.
Στις 14 Οκτωβρίου 1825, υπό την πίεση της Υψηλής Πύλης, συγκάλεσε Σύνοδο στην Κωνσταντινούπολη με την συμμετοχή του Πατριάρχη Ιεροσολύμων Πολύκαρπου, η οποία έπαυσε τον Πατριάρχη Αλεξανδρείας Θεόφιλο από τα καθήκοντά του, καθώς εκείνος για πολλά χρόνια απουσίαζε από την Πατριαρχική του έδρα, βρισκόμενος στην ιδιαίτερη πατρίδα του, την Πάτμο, όπου αγωνιζόταν υπέρ της Επανάστασης.
Ήταν μορφωμένος, αλλά και υπερόπτης, και δημιούργησε πολλούς εχθρούς. Κατηγορήθηκε για γεροντικό έρωτα προς την Ευφημία, χήρα του προδότη Ασημάκη, και για το λόγο αυτό καθαιρέθηκε από τους Τούρκους στις 26 Σεπτεμβρίου του 1826 και εξορίστηκε στην Καισάρεια. Πέθανε στις 10 Σεπτεμβρίου του 1834 και ετάφη στη Μονή του Σωτήρος Χριστού στην Πρίγκηπο, όπου κατοικούσε τα τελευταία χρόνια της ζωής του.
Κληρονομιά
Το 2016, το Γυμνάσιο Άρνισσας Πέλλας μετονομάσθηκε σε «Γυμνάσιο Άρνισσας Οικουμενικός Πατριάρχης Χρύσανθος».
Πηγές
Κατηγορία:Έλληνες μέλη της Φιλικής Εταιρείας Κατηγορία:Πατριάρχες Κωνσταντινουπόλεως Κατηγορία:Μητροπολίτες Βεροίας, Ναούσης και Καμπανίας Κατηγορία:Μητροπολίτες Καισαρείας Κατηγορία:Μητροπολίτες Σερρών Κατηγορία:Επίσκοποι του 19ου αιώνα
Σαγκουίνι
thumb|Φέτες από σαγκουίνι Το Σαγκουίνι είναι μία ποικιλία πορτοκαλιού, με βαθύ κόκκινο χρώμα, σχεδόν στο χρώμα του αίματος. Το χαρακτηριστικό σκούρο χρώμα της σάρκας οφείλεται στην παρουσία των ανθοκυανινών, μια οικογένεια χρωστικών που είναι κοινές στα πολλά λουλούδια και φρούτα, αλλά όχι συχνές σε εσπεριδοειδή. Η σάρκα αποκτά χαρακτηριστικό καφέ χρώμα όταν ο καρπός αναπτύσσεται με χαμηλές θερμοκρασίες κατά τη διάρκεια της νύχτας. Η φλούδα μπορεί να είναι πιο σκληρή και πιο δύσκολη στην αφαίρεση από ότι άλλες φλούδες από πορτοκάλια.
Διατροφή
Είναι πλούσιο σε βιταμίνη C και σε λυκοπένιο, φυσική χρωστική ουσία που του χαρίζει το κόκκινο χρώμα και είναι ισχυρό αντιοξειδωτικό, το οποίο προστατεύει τον οργανισμό από τα καρδιαγγειακά νοσήματα και διάφορους τύπους καρκίνου.
Περιέχει ανθοκυανίνες, ουσία που ανήκει στις πολυφαινόλες, η οποία δρα σαν λιποδιαλύτης, βοηθώντας τον οργανισμό να μειώνει τον ρυθμό που αποθηκεύει λίπος.
Σε πειράματα που πραγματοποίησαν το 2010 ειδικοί του Πανεπιστημίου του Μιλάνου σε ποντίκια, είδαν ότι ο χυμός από σαγκουίνι Μόρο φρέναρε τη συσσώρευση περιττών κιλών. Οι ειδικοί αφού εφάρμοσαν στα πειραματόζωα διατροφή πλούσια σε λιπαρά, χορήγησαν σε κάποια από αυτά χυμό από σαγκουίνι Μόρο και σε κάποια άλλα χυμό από γλυκά πορτοκάλια. Τα αποτελέσματα έδειξαν ότι πολλά συστατικά που υπάρχουν στον χυμό πορτοκαλιού Μόρο μπορούν να δράσουν συνεργικά για να αναστέλλουν την συσσώρευση λίπους. Σύμφωνα με τους ερευνητές, το σαγκουίνι Μόρο καταστρέφει την ικανότητα των κυττάρων του λιπώδους ιστού, γνωστά και ως αδιποκύτταρα, να συσσωρεύουν λίπος. Παρόμοια πειράματα που έγιναν το 2012 από το Charles River Laboratories (Κάλκο, Ιταλία) σε ποντικούς, έδειξαν ότι η δίαιτα με χυμό Μόρο μπορεί να αντιπροσωπεύει μια πολλά υποσχόμενη διαιτητική επιλογή για την πρόληψη του λιπώδους ήπατος.
Πίσω από τη λιποδιαλυτική δράση, οι ειδικοί πιστεύουν ότι κρύβονται τα υψηλά επίπεδα ανθοκυανιδίνης που έχουν τα συγκεκριμένα φρούτα. Επιπλέον, η κόκκινη χρωστική ουσία που χαρίζει στο σαγκουίνι το έντονο κόκκινο χρώμα του οφείλεται στην οργανική ένωση κυανιδίνη (cianidin - 3 - glucosidin) που αποτελεί μια φυσική αντιοξειδωτική ουσία ικανή να θωρακίσει τον οργανισμό απέναντι στις ασθένειες.
Παραπομπές
Κατηγορία:Φρούτα Κατηγορία:Οπωροφόρα δέντρα
Ναός Απόλλωνος Ζώνης
Ο Ναός του Θεού Απόλλωνος είναι θεμελιωμένος πάνω στο φυσικό βράχο. Σήμερα σώζεται τριβαθμιδωτή κρηπίδα ενώ ο Ναός περιστοιχίζεται από άλλα ιερά κτίσματα. Είναι ένα ορθογώνιο κτίσμα σε απόσταση 20μ. από το ανατολικό σκέλος του τείχους τοποθετημένο παράλληλα προς αυτό. Έχει προσανατολισμό από ΒΑ προς ΝΔ και είναι θεμελιωμένο πάνω στο φυσικό βράχο. Οι μακρές πλευρές του προεκτείνονται έξω από το νότιο τοίχο και καταλήγουν σε θεμελίωση τριβαθμιδωτού κρηπιδώματος που καταλαμβάνει όλο το μήκος της νότιας πλευράς.Έχουν βρεθεί επίσης κεραμικά αγγεία που χρονολογούνται μεταξύ 6ου και 5ου αιώνα μ.Χ., καθώς και άλλα ευρήματα που εντάσσονται στους αρχαϊκούς χρόνους. Έχουν βρεθεί επίσης μαρμάρινος κορμός κούρου κοντά στο ναό που χρονολογείται γύρω στον 6ο αιώνα π.Χ. και αριθμός περίπου 40 νομισμάτων.
Πηγές
Υπουργείο Πολιτισμού και Τουρισμού, Ναός του Απόλλωνα Μεσημβρίας-Ζώνης
Κατηγορία:Αρχαιολογικοί τόποι στην Ελλάδα
Δήμος Αγαθονησίου
Ο Δήμος Αγαθονησίου  είναι δήμος της περιφέρειας Νοτίου Αιγαίου με έδρα το Μεγάλο Χωριό. Δημιουργήθηκε με το Πρόγραμμα Καλλικράτης με την αναγνώριση σε Δήμο της κοινότητας Αγαθονησίου. Ο πληθυσμός του είναι 185 κάτοικοι σύμφωνα με την απογραφή του 2011. Δήμαρχος από το 2007 είναι ο.
Ιστορικό διοικητικών μεταβολών
Το 1954 αποσπάστηκε ο οικισμός Αγαθονήσι από το Δήμο Πάτμου και το Αγαθονήσι έγινε κοινότητα. Το Μεγάλο Χωριό έγινε έδρα της το 1962. Από το 2011, με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης η κοινότητα προήχθη σε Δήμο, σύμφωνα με το άρθρο 1,§ 2.10.Β. αυτού, με την ίδια περιφέρεια που είχε ως κοινότητα.
Διοικητική διαίρεση
Ο Δήμος Αγαθονησίου αποτελείται από τους παρακάτω οικισμούς (μέσα στις αγκύλες ο πληθυσμός τους σύμφωνα με την απογραφή του 2011) :
Νησιά, νησίδες και βραχονησίδες
Στο Δήμο Αγαθονησίου εκτός από τη νήσο Αγαθονήσι υπάγονται οι παρακάτω νησίδες και βραχονησίδες (βλ. Νησιά Νοτίου Αιγαίου):
Γλάρος (ή Κατσαγάνι), Κουνέλι (ή Κουνελονήσι), Νερά (ή Νερονήσι), Πράσο, Στρογγυλή, Ψαθονήσι (ή Ψαθώ ή Πίτα ή Πιάτο).
Πρόεδροι Κοινότητας Αγαθονησίου
Είναι συνταξιούχος εκπαιδευτικός της Πρωτοβάθμιας Εκπαίδευσης, πτυχιούχος της Παιδαγωγικής Ακαδημίας Ρόδου και του Παιδαγωγικού Τμήματος του Πανεπιστημίου Αθηνών.
Παραπομπές
Κατηγορία:Δήμοι της Περιφέρειας Νοτίου Αιγαίου Κατηγορία:Αγαθονήσι
Χωρίς στεφάνι
Χωρίς στεφάνι  είναι διήγημα του Αλέξανδρου Παπαδιαμάντη που πρωτο-δημοσιεύτηκε στην εφημερίδα Ακρόπολις στις 24 Μαρτίου 1896. Περιλαμβάνεται στα πασχαλινά διηγήματα του συγγραφέα. Το διήγημα εκδόθηκε πρώτη φορά το 1912, από τον εκδοτικό οίκο Γ. Φέξη, ως μέρος της συλλογής διηγημάτων του συγγραφέα «Οι μάγισσες».
Το διήγημα αναφέρεται στην πικρή ζωή μιας γυναίκας που συζεί ανύπαντρη και περιλαμβάνει στοιχεία έντονης κοινωνικής κριτικής με μια προοδευτική, για τα δεδομένα της εποχής, στάση. Ο Παπαδιαμάντης εδώ θίγει το θέμα του πολιτικού γάμου στην Ελλάδα, σχεδόν έναν αιώνα πριν θεσμοθετηθεί το 1982.
Υπόθεση
Το διήγημα διαδραματίζεται στην Αθήνα στα τέλη του 19ου αιώνα και εξελίσσεται σε πασχαλινή ατμόσφαιρα.
Η κεντρική ηρωίδα Χριστίνα είναι δασκάλα και συζεί με τον Παντελή τον Ντεληκανάτα, έναν κομματάρχη ταβερνιάρη που την εκμεταλλεύτηκε με την υπόσχεση ότι θα τη διορίσει και θα την παντρευτεί. Όμως τα χρόνια πέρασαν, κι αυτός δεν κράτησε την υπόσχεσή του, έτσι η νεαρή γυναίκα έμεινε «χωρίς στεφάνι», κατάσταση για την οποία αισθάνεται αμαρτωλή και ένοχη και έχει περιθωριοποιηθεί.
Κάθε χρόνο στη διάρκεια της Μεγάλης Εβδομάδας, η Χριστίνα, αφού ολοκλήρωνε την καθαριότητα του σπιτιού και τα πασχαλινά έθιμα, δεν τολμούσε να πάει στην εκκλησία ούτε στα Δώδεκα Ευαγγέλια της Μ. Πέμπτης ούτε στον Επιτάφιο, ακόμη και την Ανάσταση την παρακολουθούσε μισοκρυμμένη στο παράθυρο με αναμμένη την αλειτούργητη λαμπάδα της, κι' αυτό για να αποφύγει την κοινωνική κατακραυγή. Παρά το ότι η ίδια ήταν μορφωμένη, απόφοιτος του Αρσάκειου, δεν τολμούσε να εμφανιστεί στην Πρώτη Ανάσταση με τις αστές γυναίκες, αλλά πήγαινε στη δεύτερη, την ακολουθία της Αγάπης, που απευθύνονταν στις «δούλες» και τις «παραμάννες».
Παραπομπές
Κατηγορία:Διηγήματα του Αλέξανδρου Παπαδιαμάντη
Χίρου Ονόντα
Ο ανθυπολοχαγός Χίρου Ονόντα (小野田 寛郎, Τόκιο, 19 Μαρτίου 1922 - 16 Ιανουαρίου 2014) ήταν Ιάπωνας αξιωματικός του αυτοκρατορικού στρατού που συνέδεσε το όνομά του με μια από τις πλέον απίστευτες ιστορίες του Β΄ Παγκοσμίου Πολέμου και η περίπτωσή του αποτελεί ακραίο δείγμα προσήλωσης σε εντολές ανωτέρων, τυπολατρείας, πείσματος, αλλά και αυτοθυσίας.
Ο Ονόντα έφθασε στη μικρή νήσο Λουμπάγκ των Φιλιππίνων τον Δεκέμβριο του 1944, ύστερα από εντολή του διοικητή του ταγματάρχη Γιασίμι Τανιγκούκι επικεφαλής μικρής ομάδας στρατιωτών, με στόχο την κατασκοπεία και τη δημιουργία αντάρτικου κατά των αμερικανικών δυνάμεων. Οι διαταγές που έλαβε ήταν να μη παραδοθεί, ακόμη κι αν του απομείνει μόνο ένας άνδρας. Πραγματικά, ο Ονόντα ξεκίνησε τις δολιοφθορές και η ομάδα του εμπλέχθηκε σε αρκετά περιστατικά συγκρούσεων με το στρατό των Φιλιππίνων, κάτι που είχε ως αποτέλεσμα να σκοτωθούν σε μάχες οι περισσότεροι από τους συντρόφους του. Εγκλωβισμένος μέσα στη ζούγκλα της νήσου, ουδέποτε πληροφορήθηκε το τέλος του πολέμου και συνέχιζε να δρα σαν αυτός να συνεχίζεται. Μεγάλο ρόλο στην πλάνη του έπαιξε το γεγονός πως αγνοήθηκε από τους προϊσταμένους του που δεν ήλθαν σε επαφή μαζί του, ώστε να τον ενημερώσουν εγκαίρως για το πέρας των εχθροπραξιών.
Στη σύντομη συνέντευξη Τύπου που παρατέθηκε αρνήθηκε να απαντήσει για το πως του φαινόταν η σύγχρονη Ιαπωνία, περιοριζόμενος να δηλώσει ότι δεν έχει πια σημασία αν κέρδισε ή όχι τον πόλεμο, εφόσον η χώρα ευημερεί. Για τα τότε μελλοντικά του σχέδια είπε ότι δεν είχε σκεφθεί τι θα πράξει.
Εξωτερικοί σύνδεσμοι
Κατηγορία:Ιάπωνες στρατιωτικοί Κατηγορία:Ιάπωνες του Β΄ Παγκοσμίου Πολέμου Κατηγορία:Ιάπωνες αυτοβιογράφοι
Ιερός Ναός Αγίας Μαρίνας Ημαθίας
Ο  Ιερός Ναός Αγίας Μαρίνας βρίσκεται 2 χλμ ανατολικά του οικισμού της Αγίας Μαρίνας Ν. Ημαθίας. Έχει κηρυχτεί ως ιστορικό διατηρητέο μνημείο με την υπ. αρ. Υ.Α. Β1/Φ36/31675/685/2-7-85 απόφαση (ΦΕΚ 455/Β/19-7-85). Η ανέγερση του έγινε το 1700 μ.χ. και η αρχιτεκτονική του στη σημερινή του μορφή πρόκειται για μονόχωρο ναό με ημικυκλική εξωτερικά αψίδα, ευρύχωρο νάρθηκα-γυναικωνίτη και χαγιάτη στην νότια και δυτική πλευρά. Στη βορειοδυτική γωνία του ναού υψώνεται νεόδμητο κωδωνοστάσιο απο οπλισμένο σκυρόδερμα. Ο ναός είναι κατάγραφος με τοιχογραφικό διάκοσμο που έχει χρονολογηθεί στον 18ο αιώνα, εικόνες του 19ου αιώνα και ξυλόγλυπτο σταυρό.
Αγια Μαρινα Ημαθιας Κατηγορία:Ιερά Μητρόπολις Βέροιας, Ναούσσης και Καμπανίας Κατηγορία:Δήμος Βέροιας
Ειδικό Πρωτάθλημα Καλαθοσφαίρισης 1991
Το Ειδικό Πρωτάθλημα Καλαθοσφαίρισης 1991 ήταν διοργάνωση του Ειδικού Πρωταθλήματος Καλαθοσφαίρισης με σκοπό τον καθορισμό των ομάδων για τις 8 θέσεις στη Γ΄ Εθνική της περιόδου 1991–92. Έπειτα από την ολοκλήρωση της κανονικής περιόδου 1990–91 στα τοπικά πρωταθλήματα των Τοπικών Ενώσεων & Επιτροπών, οι πρωταθλήτριες και δευτεραθλήτριες ομάδες έλαβαν το δικαίωμα συμμετοχής στο πρωτάθλημα, με διοργανώτρια αρχή την Ελληνική Ομοσπονδία Καλαθοσφαίρισης (Ε.Ο.Κ.). Το πρωτάθλημα διεξήχθη σε τέσσερις ομίλους σε συγκεκριμένες περιοχές της χώρας.
1ος Όμιλος
Οι άγωνες του 1ου ομίλου πραγματοποιήθηκαν στο Κλειστό Γυμναστήριο «Ανδρέας Ερρίκος Χατζόπουλος» στην πόλη της Θήβας, στη Βοιωτία από την Τετάρτη 10 έως και την Κυριακή 14 Απριλίου του 1991.
Η διοργάνωση των αγώνων έγινε από την Ένωση Σωματείων Καλαθόσφαιρας Ανατολικής Στερεάς και Εύβοιας και συμμετείχαν 5 σύλλογοι από 4 ενώσεις και 1 τοπική επιτροπή. Ο Α.Ο. Παλαιού Φαλήρου και ο Α.Ο. Κόρκυρα Κέρκυρας κέρδισαν την άνοδο στη Γ΄ Εθνική για την περίοδο 1991–92.
Ιστορικό
Το Σάββατο 13 Απριλίου στο Δημαρχείο της Θήβας απονεμήθηκαν αναμνηστικά στους αθλητές των ομάδων από το Δήμαρχο Θηβαίων Νικόλαο Σβίγγο, παρουσία του Βουλευτή Βοιωτίας Ευάγγελου Μπασιάκου και άλλων επισήμων της Ελληνικής Ομοσπονδίας Καλαθοσφαίρισης (Ε.Ο.Κ.) και της Ομοσπονδίας Διαιτητών Καλαθοσφαίρισης Ελλάδος (Ο.Δ.Κ.Ε.).
Την Κυριακή 14 Απριλίου στο Κλειστό Γυμναστήριο Θήβας βραβεύτηκαν από την Ε.Σ.Κ.Α.Σ.Ε. ο καλύτερος σκόρερ των αγώνων, ο πρώτος σκόρερ τριπόντων, ο καλύτερος διαιτητής και ο καλύτερος προπονητής. • 2 • 2
Παραπομπές
Κατηγορία:Γ εθνική κατηγορία καλαθοσφαίρισης ανδρών Κατηγορία:Καλαθοσφαίριση το 1991
Σεισμός στην Γουμένισσα το 1990
Στις 21 Δεκεμβρίου 1990 και ώρα 08:57 σημειώθηκε σεισμός μεγέθους 6,1 βαθμών της κλίμακας Ρίχτερ με επίκεντρο την Γουμένισσα κοντά στο χωριό Γρίβα.
Σεισμός
Ο σεισμός είχε μέγεθος 6,1 βαθμών της κλίμακας Ρίχτερ εστιακό βάθος 13 χιλιόμετρα και έγινε ιδιαίτερα αισθητός στους νόμους Πέλλας και Κιλκίς στην Βόρεια Μακεδονία καθώς και σε ολόκληρη την Βόρεια Ελλάδα.
Προσεισμοί και Μετασεισμοί
Πολλούς μήνες πριν υπήρχε σεισμική δραστηριότητα στην περιοχή στις 1 Μαρτίου 1990 σημειώθηκε σεισμός 3,6 Ρίχτερ στην περιοχή ενώ στις 19 Απριλίου σημειώθηκε σεισμός μεγέθους 2,5 Ρίχτερ, το καλοκαίρι του 1990 σημειώθηκαν πολλοί σεισμοί της τάξης του 2 Ρίχτερ.
Ο μεγαλύτερος μετασεισμός σημειώθηκε την ίδια ημέρα στις 18:19 με μέγεθος 4,6 Ρίχτερ και ο δεύτερος σε μέγεθος στις 3 Μαρτίου 1991 με μέγεθος 4,1 Ρίχτερ (ώρα 12:09), η μετασεισμική δραστηριότητα διήρκησε μέχρι τον Μάιο του 1991.
Παραπομπές
Γουμενισσα 1990 Κατηγορία:Γουμένισσα
Ζωολογικό πάρκο Βερολίνου
Το ζωολογικό πάρκο του Βερολίνου (γερμανικά: Tierpark Berlin) είναι ένας από τους δύο ζωολογικούς κήπους που βρίσκονται στο Βερολίνο της Γερμανίας. Ιδρύθηκε το 1955 και βρίσκεται στο Φρίντισφελντε, στον πρώην κήπο του παλατιού Φρίντισφελντε, το οποίο βρίσκεται μέσα στον ζωολογικό κήπο. Από τις 31 Δεκεμβρίου 2013, ο ζωολογικός κήπος στεγάζει 7.250 ζώα από 846 είδη, σε μια περιοχή 160 εκταρίων (400 στρέμματα). Το ζωολογικό πάρκο Βερολίνου διαθέτει επίσης δωρεάν δύο δημόσια εκθέματα.
Το ζωολογικό Πάρκο Βερολίνου είναι μέλος της Ευρωπαϊκής Ένωσης ζωολογικών κήπων και Aquaria (EAZA) και συμμετέχει σε περίπου 120 προγράμματα αναπαραγωγής (ΕΕΠ) ενώ ο ζωολογικός κήπος συμμετέχει περαιτέρω σε απόπειρες επανεισαγωγής ειδών σε περιοχές όπου έχουν τεθεί σε κίνδυνο ή έχουν εκλείψει και υποστηρίζει οικονομικά επιλεγμένα σχέδια για την προστασία των φυσικών οικοτόπων.
Παραπομπές
Βερολινο Κατηγορία:Βερολίνο